機舖

機舖）係畀人入錢打機嘅舖頭，係商業模式經營嘅遊戲機中心，屬於娛樂場所。機鋪通常放咗唔同種類、幾十到成百部、坐地嘅電子遊戲機，只要入錢落部機度就可以打一鋪，輸咗可以再入錢繼續打。機舖嘅人客一般係後生仔，後生女。不過有啲成人機鋪係細路仔唔准入嘅，入面啲機有鹹濕公仔同埋麻將，玩嘅係成人遊戲。

機鋪嗰種機統稱做街機，已經有幾十年歷史。由哈哈笑食鬼開始到三維立體。

遊戲機中心
遊戲機中心未必係機鋪，例如香港小童群益會、私人住客會所都有遊戲機任打。

香港有啲唔正當嘅機舖，畀人用渠啲街機靠兑分仔間接賭錢，唔少開喺樓上。爾種賭檔，俗稱打魚場或者暗場。

種類
 格鬥
 賽車
 射擊
 運動
 智力 / 娛樂

各地特色

香港
香港嘅機舖受《電子遊戲機中心》條例管制，經營遊戲機中心需要攞牌。機舖分為成人場同兒童場，成人場唔准未夠十六歲或者着校服嘅人進入，而有部分機舖可以營業到凌晨兩點，有啲只會營業到夜晚十二點，而香港實施禁煙條例之後，往往都有控煙辦巡查機舖有冇人食煙。

網吧
 代幣
 室內遊樂場
 老虎機
 跑馬機
 釣魚機
 彈珠機

店鋪攤檔
娛樂場所